Entscheidung des Praefectus Aegypti mit Präzedenzfällen zum Vorkaufsrecht der Gemeinschafter
Material: papyrus
Place: Oxyrhynchites
Categories: Akten (Gericht)
Vorkaufsrecht
Erbschaft
Land
Präzedenz
ιθ Ἀντωνίνου Κα[ί]σαρος τοῦ κυρίου Ἁθὺρ ε. 
ἐντυχόντος Ἀχάνιος τοῦ καὶ Ἀπολλωνίου 
ὃς ἔλεγεν κεχειροτονῆσθαι ὑπὸ τῶν ἀπὸ 
Λιβύης, μεθʼ ἕτερα τοῦ αὐτοῦ εἰπόντος· 
τῶν εἰς τὸν φίσκον ἀναλημφθέντων 
ὑπαρχόντων κοινῶν πρὸς ἑτέρους ἀ
ξιοῦμεν μήτε ὠνὰς ἐπιζητεῖσθαι 
μήτε τὴν μερίδα ἥτις οὐκ ἀνελήμ
φθη ἐν ἀπράτοις τάσσεσθαι, Λιβελᾶρις 
εἶπεν· ἐὰν φανερὸν γένηται ὅτι ὁ ἀνα
λημπτὸς μόνος εἶχει τὸ ἥμισυ μέρος 
αὐτὸ καθʼ αὐτὸ πραθήσεται ἐάν γε εὐ
διαίρετον ἦν, εἰ δὲ μή, ὁ κοινωνὸς ἀγο
ρασάτω τὸ τοῦ ταμείου μέρος.
ἀντίγρα ὑπομνηματισμ. 
 θ Ἀντωνίνου τοῦ κυρίου Μεχεὶρ κδ ἐν Ξό[ι]τι ἐν τῷ γυμνασίῳ ἐξ ἀναπομπῆς 
Οὐαλερίου Πλόκλου τοῦ κρατίστου ἡγεμόνος. Ἀμοῦνις [Ἀ]σύχιος πρὸς Σοῆριν διʼ ἐκ
δίκου τοῦ υἱοῦ Πανισνέως. Ἡρακλείδης ῥήτωρ· τρεῖς  ἀδελφοὶ γεγόνασι Ἀμοῦ
νις ὁ συνηγορούμενος καὶ Ἁρναικτότης καὶ Φαίβων. ἐτελεύτησεν ὁ Ναίβως 
καὶ ἐκληρονόμησεν αὐτὸν ὁ Ἁρνεκτώτης ἐκ διμυρείου μέρους ἐτύγχα
νεν γὰρ πρεσβύτερος ὤν. οὐ μη περίεστι καὶ ὁ Ἁρνεχθώτης ἐπὶ θυγατράσι δυσὶ  
τῇ τε ἀντιδίκῳ καὶ ἑτέρᾳ. ἐπεὶ οὖν κοινῶν ὄντων τῶν καταλειφθέντων 
καὶ ἀδιαιρέτων πεπράκασι ξενοις οὐ δεόντως νοῦβιν, ἅπερ ἀπείρηται, ἀξι
οῦμεν ἀποδιδόντες ἣν ἐξωδίασεν ἐκεῖνο[ς] τιμὴν ἔχειν τὰ κοινωνιμαῖα. 
Λυκαρίων ῥήτωρ προσέθηκεν· καθολικὴν δικάζεις ὑπόθεσιν καὶ προδιειλημ
μένην ὑπό τε ἀρχόντων καὶ ἡγεμόνων, οὐ μὴν ἀλλὰ καὶ ὁ κράτιστος ἡγεμὼν 
Οὐαλέριος Πρόκλος τοιαύτην ζήτ[ησ]ιν ἀνέπεμψεν ἐπὶ τὸν ἀρχιγεωργὸν Οὐηστει
νιανὸν ὃς ἀναλαβὼν τὰς τῶν δικασάντων τ[ὸ] ζήτημα ἀποφάσεις ἀπεφήνατο 
τὰ κοινωνιμαῖα οὐκ ἄλλοις τισὶ πιπράσκειν ἢ τοῖς γίτοσιν. ἀξιοῦμεν οὖν ἀνα
γεινώσκοντες τὰς κρίσεις τὰ κοινωνιμαῖα αὐτοὶ ὠνεῖσθαι.  
Ἰσίδωρος ῥήτωρ· οὐ δεόντως τὴν παροῦσαν δίκην συνεστήσατο ὁ ἀντίδικος. Ἡλιό
δωρος γὰρ ὁ ἡγεμονεύσας διαλαβὼν περὶ τοιούτου ζητήματος ἀπεφήνατο ἐξου
σίαν ἔχειν τὰ κοινωνιμαῖα πιπράσκειν τὸν β[ο]υλόμενον ὡ βούλεταί τις. Ἀπολ
λώνιος ῥήτωρ προσέθηκεν· οὐκ ἔστιν ἀλλότριον πρόσωπον ἡ ὠνησαμένη, ἀδελφὴ
γὰρ τυγχάνει. Ἡρακλείδης ῥήτωρ· ἀπεκηιρύχθη ἡ ἀντίδικος 
ὑπὸ τοῦ π[α]τρὸς καὶ ὡς ἀλλοτρία οὐκ ὀφείλει τὰ κοινωνιμαῖα 
ὠνεῖσθαι. Ἄρειος ῥήτωρ· οὐκ ἀπεκηρύχθη ὡς λέγουσιν, 
ἀδελφὸς γὰρ ἀδελφῇ πέπρακεν. Ἡρακλείδης ῥήτωρ· διὰ τοῦ 
Οὐιστινιανοῦ τοῦ ἀρχιγεωργοῦ ὑπομνηματισμοῦ ἀνελήμφθη 
καὶ ὁ Ἡλιοδώρου ὑπομνηματισμὸς καὶ τῶν ἄλλων τῶν δικα
στῶν περὶ τοῦ πράγματος καὶ ὁ Οὐηστινιανὸς ἀπεφήνατο ὡς 
ἐν καθολικῷ πράγματι ὅτι κοινωνοῖς μᾶλλον δεῖ ἢ ξένοις 
πιπράσκειν, ὥστε σήμερον οἱ ἀντιλέγοντες Πρόκλου τοῦ 
κρατίστου ἡγεμόνος ἀποφάσει ἀντιλέγουσι. Αἴλιος Διονύσιος· 
ἀναγνωσθήτω ὁ Οὐηστινιανοῦ ὑπομνηματισμός. ἀνα
γνωσθέντος ἐπὶ τοῦ ἐνεστῶτος ἔτους Θώθ, Αἴλιος Διονύσιος· 
ἀνα[γ]νωσθήτω καὶ ὁ Ἡλιοδώρου τοῦ ἡγ[ε]μονεύσαντος 
ὑπομνηματισμός. ἀναγνωσθέντος ἐπὶ τοῦ δ  Ἀντωνίνου 
Καίσαρος τοῦ κυρίου Ἐπείφ, Λυκαρίων ῥήτωρ· τῇ ιϛ τοῦ 
ὄντος μηνὸς ὁ τιμιώτατος ἀρχιδικστὴς Κλαύδιος Ἱέραξ 
ἤκο[υ]σεν περὶ ὁμοίας ὑποθέσεως, κὰ̓́ν σοι δοκεῖ κατακολού
θησο[ν] αὐτοῦ τῇ ἀποφάσει. Αἴλιος Διονύσιος· ἀναγνώσομαι τὸν 
τοῦ ἀρχιδικαστοῦ ὑπομνηματισμόν. καὶ μετὰ [ὀ]λίγον προσ
ελθόντων τῶν διαδικαζομένων πλειόνων τε εἰς τὸ αὐτὸ
[λ]εχθέντων τοῦ τε ὑπομνηματισμοῦ τοῦ ἀρχ[ιδ]ικα[σ]τοῦ 
[Κλ]αυδιου Ἱέρακος ἀναγνωσ[θ]έντος ἐπὶ τοῦ ἐνεστῶτος ἔτους 
[κ]αὶ μηνός, Αἴλιος Διονύσιος γενόμεν[ο]ς ἀγοραν[ό]μος καὶ 
ἐπὶ τῆς εὐθηνίας τῆς πόλεως σκεψάμεν[ος] ἀπε[κ]ρήνατο· καί
τοι γε ὀλίγου ὄντος τοῦ ζητουμένου ἐγὼ οὐ μόναις ταῖς 
ἀναγνωσθείσαις κρίσεσι κατηκολούθησα ἀλλὰ καὶ μαθὼν 
τὸν τιμιώτατον ἀρχιδικαστὴν Κλαύδιον Ἱέρακα τῇ ιϛ 
τοῦ ἐνεστῶτος μηνὸς Μεχεὶρ τὸ ὅμοιον κεκρικότα προσ
ῆκον ἡγησάμην κατακολουθῆσαι αὐτοῦ τῇ ἀποφάσει. 
οὐδὲν οὖν κωλύει τὴν Σοῆριν ἀπολαμβάνουσαν ἣν ἐξω
δίασεν τιμὴν οὗ ἠγόρασεν μέρους καὶ εἴ τινα εἰς τὸν ἀγο
ρασμὸν πεποίηται ἀναλώματα ὑπὲρ τοῦ ἀζήμιον αὐτὴν 
γενέσθαι ἀποκατα[σ]τῆσαι τὴν νοῦβιν τῷ Ἀμ[ο]ύνει οὐ μό
νον κοινωνῷ ὄντι ἀλλὰ καὶ ἀδελφῷ. 
 θ Ἀντωνίνου τοῦ κυρίου Μεχεὶρ ιϛ. Ἱέραξ ὢν καὶ ἔκδικος 
Θεανοῦς πρὸς Ἀβῖθιν διʼ ἐκδίκου τοῦ ἀνδρὸς Νεχθερῶτος. 
Νεῖλος καὶ Σαραπίων ῥήτορες εἶπαν· Ἱέραξ καὶ Θεανοῦς καὶ Ἀ
γαθὸς Δαίμων ἀνεψιοὶ κατὰ διαδοχὴν ἀπὸ τῶν προγόνων 
ἑαυτῶν ἔσχαν ἐννέα  καὶ πρὸς ἀρούρας ἅσπερ διελόμενοι 
κεχωρισμένως ἐπεκράτησαν ἕκαστος τοῦ προσήκοντος
αὐτῷ, τοῦ δὲ Ἀγαθοῦ [Δα]ίμονος ἄν[ευ τοῦ ἐ]π[αγγεί]λασθαι 
τοῖς ἡμετέροις ἀποδομένου τῇ ἀντι[δικῳ] τ[ὸ] κατὰ αὐτόν, 
ἀξιοῦσιν κατὰ τὰ ἐπὶ τῶν ὁμοίων κ[εκριμέ]να, μάλιστα 
δὲ ὑπογύως ἐξ ἀναπομπῆς τοῦ κρατ[ίστου ἡγ]εμόνος ὑπὸ 
Οὐλπίου Σερήνου γυμνασιάρχου, διδ[οῦσιν ἣ]ν ἐξωδίασεν 
τιμὴν ἀποκατασταθῆναι τὰς ἀρ[ούρας αὐ]τοῖς οὐδὲ δύ[ο]  
μηνῶν ὄντων ἀφʼ οὗ ἐώνηνται. Δωρίων καὶ Διονύσιος 
ῥήτορες ἀπεκρείναντο· διαρέσεως γενομένης τῇ συνηγορουμέ
νῃ τὸ κατʼ αὐτὸν μέρος, ὡς ἐκρίθη καὶ ὑπὸ Ἡλιοδώρου τοῦ ἡγεμο
νεύσαντος, ἕκαστος βούλεται τὰ ἰδ[ι]α μερη πιπράσκειν κἂν 
κοινωνοὺς ἔχῃ. Νεῖλος· Ἡλιόδωρος μ[έ]ν, ἐπεὶ μὴ ἧσαν συνγενεῖς 
οἱ ἀμφισβητοῦντες ἀλλὰ αὐτὸ μόν[ον] κοινωνοί , οὕτω[ς] ἀπε
φήνατο. Μαμερτεῖνος δὲ ὁ ἡγεμονεύσας ἐπιστείλ[αν]τος 
αὐτῷ περὶ ὁμοί[ου] πράγματος Ἀπολλωνίου κριτοῦ ἐ[πὶ] δια
λογισμῷ ἀνέγραψεν κατακολουθῆσαι ταῖς πλείο[σι] κρίσεσι, 
καὶ εὑρέθησαν πλείονες ἀποκαθίστασθαι τοῖς κοινωνοῖς. 
τοῦτο δὲ ὑπογύως ἐστὶν μᾶλλον ἡ Σερήνου κρίσις [ἀ]ναγνόν
τος ἄλλους πλείστους ὑπομνηματισμούς, καὶ Σο[υλ]πικίου 
Σερήνου γενομένου ὑπομνηματογράφου καὶ γυμνασι
ἀρχου κεχρονισμένου [ἐ]πὶ τοῦ διεληλυθότος ἔτους Φαμ θ.